
[bookmark: _GoBack]PASLAUGŲ PIRKIMO TECHNINĖ SPECIFIKACIJA

I SKYRIUS 
PIRKIMO OBJEKTAS

1. Perkančioji organizacija – Kauno miesto savivaldybės administracija (toliau – Pirkėjas). 
2. Pirkėjas vykdo projektą, „Tūkstantmečio mokyklos II“ Nr. 10-012-P-0001 pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-01-01 „Įgyvendinti „Tūkstantmečio mokyklų“ programą“ (toliau – TŪM). Projektas finansuojamas Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšomis.
3. [bookmark: _Hlk177975096]Pirkimo objektas –  muzikos terapijos taikymas įtraukiojo ugdymo kontekste paslaugų (toliau – mokymai / paslaugos) pagal Sutartyje (įskaitant šioje techninėje specifikacijoje) nustatytus reikalavimus pirkimas.
4. Tikslinė dalyvių grupė – 11 (vienuolikos) Kauno miesto TŪM mokyklų atstovai (TŪM mokyklų mokytojai ir tinklaveikos būdu dalyvaujančių mokyklų mokytojai) (toliau – dalyviai). 
4.1. Dalyvių skaičius:  ne mažiau kaip 60 dalyvių iš 11 (vienuolikos) Kauno miesto savivaldybės TŪM mokyklų ir tinklaveikos būdu dalyvaujančių mokyklų. Mokymai turės būti vedami 2 grupėms, po ne mažiau kaip 30 dalyvių kiekvienoje grupėje. Kiekvienai grupei bus pravedamas 1 mokymų ciklas. Viso 2 mokymų ciklai. 
4.2. Dalyvių sąrašas su el. pašto adresais bus pateiktas Tiekėjas ne vėliau kaip likus 8 (aštuonioms) darbo dienoms iki mokymų atitinkamai grupei pradžios, nurodytos suderintame grafike. 
5. TŪM mokyklos, G – (toliau gimnazijos) jų adresai, kuriuose gali vykti mokymai: G1 - Kauno Aušros gimnazija (Laisvės al. 95); G2 - Kauno Jono Basanavičiaus gimnazija (Šarkuvos g. 28); G3 - Kauno Stepono Dariaus ir Stasio Girėno gimnazija (Miško g. 1); G4 - Kauno Kovo 11-osios gimnazija (Kovo 11-osios g. 50); G5 - Kauno Maironio universitetinė gimnazija (Gimnazijos g. 3); G6 - Kauno Palemono gimnazija (Marių g. 37); G7 – Kauno Tarptautinė gimnazija (Vytauto pr. 50); V. Krėvės pr. 50); G8 - Kauno Prezidento Antano Smetonos gimnazija (Vijūnų g. 2 Kaunas); G9 - Kauno Santaros gimnazija (Baltų pr. 51); G10 - Kauno Saulės gimnazija (Savanorių pr. 46); G11 - Kauno Varpo gimnazija (Rytų g. 19).
6. Mokymų tikslas – dalyviai mokysis, kaip muzikinę veiklą integruoti į kasdieninį ugdymo procesą, adaptuoti užsiėmimus vaikams su skirtingais poreikiais.
7. Mokymai turi būti pradėti vesti ne vėliau kaip per 2 (du) mėnesius nuo Sutarties įsigaliojimo dienos, o paslaugos turi būti suteiktos iki 2026 m. balandžio 1 d. Jei 2 (du) mėnesiai baigiasi laikotarpyje, kada mokymai negali būti vedami (t. y. laikotarpiu nuo birželio 1 d. iki rugpjūčio 22 d.), tokiu atveju mokymai turi būti pradėti vesti ne vėliau kaip per 15 (penkiolika) darbo dienų po šio laikotarpio pasibaigimo. Mokymų trukmė – ne mažiau kaip 40 akad. val. (kiekvienam mokymų ciklui). Iš viso dvejiems (2) mokymų ciklams ne mažiau kaip 80 akad. val. 
8. Tiekėjas turi užtikrinti, kad teikiant paslaugas nebus veiksmų, kurie:
8.1. turėtų neigiamą poveikį lygių galimybių ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams įgyvendinti;
8.2. turėtų neigiamą poveikį darnaus vystymosi principui įgyvendinti.
9. Tiekėjas turi užtikrinti, kad teikiant paslaugas bus aktyviai prisidedama prie darnaus vystymosi ir (ar) lygių galimybių visiems horizontaliųjų principų įgyvendinimo:
9.1. kartu su dalyvių sąrašu Pirkėjas pateiks informaciją (jeigu tokia bus) apie tai, ar dalyviai turi specialiųjų poreikių, į kuriuos Tiekėjas turi atsižvelgti (pvz., suorganizuodamas gestų kalbos specialisto paslaugą, parinkdamas tinkamas mokomąsias priemones akliesiems ar silpnaregiams ir pan.);
9.2. paslaugų teikimui naudojama įranga ir priemonės turi atitikti universalaus dizaino principus (pvz., prieinamumo, lankstumo, paprasto ir intuityvaus naudojimo, tolerancijos klaidoms ir kt.) (daugiau apie universalų dizainą: https://www.ndt.lt/universalus-dizainas/).

II SKYRIUS 
REIKALAVIMAI MOKYMŲ PROGRAMAI

10. Mokymų programa turi pasižymėti aiškiai apibrėžtais ir pagrįstai keliamais tikslais ir uždaviniais, orientuotais į įtraukiojo ugdymo įgyvendinimą bendrojo ugdymo mokyklose ir pedagoginių darbuotojų kompetencijų stiprinimą įtraukiojo ugdymo tema per muzikos terapijos taikymą pamokose. Siekiami rezultatai turi būti projektuojami į jų tiesioginį pritaikymą dalyvių darbinėje veikloje ir turi atitikti tikslinės grupės poreikius. Programa turi būti siekiama sukurti bebarjerę mokymosi aplinką, padedant mokiniams mokytis, kuriant ir siūlant jiems mokymosi pastolius kaip mokymosi modelius, įrankius, priemones, medžiagą, ir užtikrinti lanksčius tikslus ir galimybes įsitraukti į mokymąsi su skirtingais motyvais ir asmeniniais interesais. Programoje turi būti naudojami šiuolaikiški ir inovatyvūs, andragoginiais principais paremti mokymo metodai ir priemonės, padedantys įgyti reikiamų žinių ir kompetencijų. Siūloma į kontaktinę (praktinę) mokymų dalį įtraukti asmenų su negalia / jų organizacijų dalyvavimą.
Mokymų grafikas, nurodant užsiėmimų pavadinimus, temas (turinį), užsiėmimų trukmę, užsiėmimų lektorius, ugdomas kompetencijas, datas, laiką, vietą (nurodant TŪM mokyklą), turi būti suderinti su Pirkėju ne vėliau kaip likus 10 (dešimt) darbo dienų iki mokymų pradžios.
11. Mokymus (vieną mokymų ciklą) sudaro ne mažiau kaip 40 akad. val.:
11.1 ne mažiau kaip 20 akademinių valandų kontaktinių (praktinių) užsiėmimų. Iš viso ne mažiau kaip 5 (penki) užsiėmimai 1 (Vieno) užsiėmimo trukmė ne mažiau kaip 4 akad. val.
11.2. ne mažiau kaip 20 akademinių valandų nuotolinių konsultacijų (nuotolinių konsultacijų trukmė ir užsiėmimų skaičius nėra ribojimas, tačiau bet kokiu atveju užsiėmimų negali būti mažiau nei 5).
12. Mokymai, turi vykti darbo dienomis ne anksčiau kaip nuo 14.00 val. Jeigu mokymai vykdomi mokinių atostogų metu, tokiu atveju užsiėmimų pradžios laikas darbo dienomis gali būti ne ankstesnis kaip 8.00 val. Mokymai gali vykti ne vėliau kaip iki 18.00 val. Mokymai negali vykti laikotarpiu nuo birželio 1 d. iki rugpjūčio 22 d.
13. Teikiamos paslaugos privalo atitikti joms keliamus reikalavimus pagal teisės aktų reikalavimus. Mokymų programa mokytojams, privalo būti akredituota, kaip numatyta Lietuvos Respublikos švietimo, mokslo ir sporto ministro 2022 m. sausio 31 d. įsakymo Nr. V-137 „Dėl „Tūkstantmečio mokyklų“ programos patvirtinimo“ 36.3 papunktyje, vadovaujantis Reikalavimų pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programoms ir nacionalinėms kvalifikacijos tobulinimo programoms ir nacionalinių kvalifikacijos tobulinimo programų vertinimo, akreditavimo ir registravimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. sausio 3 d. įsakymu Nr. V-3,  ne vėliau kaip per 30 (trisdešimt) darbo dienų nuo Sutarties įsigaliojimo. Programos neakreditavimas iki nustatyto termino bus laikomas esminiu Sutarties pažeidimu.
14. Mokymų programa turi  atliepti šias temas:
· Teorinės įžvalgos apie įtraukųjį ugdymą, praktiniai metodai ir priemonės, skatinančios visų mokinių aktyvumą ir kūrybiškumą.
· Muzikos terapijos metodai emocinės gerovės užtikrinimui, streso mažinimui ir teigiamam mokymosi klimatui kurti.
· Įtraukusis ugdymas per menines veiklas – kaip muzikos, teatro ir dailės metodai gali skatinti visų mokinių dalyvavimą ir kūrybiškumą.
· Muzikos terapija kaip įtraukiojo ugdymo priemonė – kaip muzikos terapijos metodai gali padėti specialiųjų poreikių turintiems mokiniams geriau įsitraukti į ugdymo procesą.
· Kūrybiškumo skatinimas įtraukiajame ugdyme – praktiniai metodai, kurie padeda įvairių gebėjimų mokiniams išreikšti save ir aktyviai dalyvauti pamokose.
· Muzikos terapijos įrankiai emocinei gerovei gerinti mokykloje – konkretūs metodai, skirti streso mažinimui ir pozityviam mokymosi klimatui kurti.
· Įtraukios mokymosi aplinkos kūrimas per garsus ir ritmą – kaip ritminiai pratimai, garsų terapija ir muzikiniai žaidimai gali padėti mokiniams įsitraukti į mokymąsi.
· Sensoriniai ir muzikiniai metodai mokinių aktyvumui skatinti – kaip judesys, garsai ir ritmas gali padėti mokiniams, turintiems mokymosi sunkumų, lengviau suprasti ir įsisavinti informaciją.
· Emocinio intelekto ugdymas per muziką – kaip muzikinės veiklos gali padėti mokiniams atpažinti ir išreikšti savo emocijas, gerinti bendravimo įgūdžius.
15.  Tiekėjas turi parengti mokymų mokomąją medžiagą (mokymų pristatymų santraukos su esmine informacija, pateiktys, kita aktuali informacija). Mokomoji medžiaga turi būti išdėstyta ir pateikta informatyviai, glaustai, parengta taisyklinga lietuvių kalba, parengta remiantis informacinio prieinamumo principais žmonėms su regos negalia (daugiau: https://lnf.lt/wp-content/uploads/2018/12/Internetas_visiems.pdf). Mokomojoje medžiagoje turi būti nurodyti projekto pavadinimas ir viešinimo ženklai – logotipai.
16. Mokymai turi vykti lietuvių kalba.
17. Tiekėjas turi pasirūpinti mokymams reikalingomis priemonėmis.

III SKYRIUS 
REIKALAVIMAI PASLAUGŲ TEIKIMUI

18. Mokymai turi būti organizuojami kiekvienai grupei atskirai ir vykti vienoje iš TŪM mokyklų, techninės specifikacijos 5 punkte nurodytais adresais. Reikalinga įranga bei kitomis mokymo priemonėmis, reikalingomis mokymų temoms perteikti, atsižvelgiant į mokymų programą ir turinio specifiką, pasirūpina Tiekėjas (išskyrus  programos įgyvendinimui reikalingomis techninėmis priemonėmis jei tokių reikės, t.y. ekranas, projektorius, garso įranga, kuriomis pasirūpins TŪM mokyklos).
19. Tiekėjas turi paskirti atsakingą asmenį, atsakingą už mokymų organizavimą visą Sutarties galiojimo laikotarpį, į kurį Pirkėjas / dalyviai galėtų kreiptis dėl teikiamų paslaugų ir (arba) mokymų metu iškilusių problemų, ir jo kontaktinius duomenis Pirkėjui pateikti ne vėliau kaip per 10 (dešimt) darbo dienų nuo Sutarties įsigaliojimo.
20. Vykstant mokymams nuotoliniu būdu, Tiekėjas turi pasirūpinti mokymų platforma nuotolinių mokymų vedimui ir atsiųsti kiekvieno užsiėmimo prisijungimo nuorodą Pirkėjui ir visiems  tuose mokymuose dalyvaujantiems dalyviams 21 p. nurodytais terminais.
21. Tiekėjas turi išsiųsti kvietimą į mokymus, grafiką, darbotvarkę ir mokomąją medžiagą (visą) Pirkėjui, ir mokymų dalyviams elektroniniu paštu ne vėliau kaip likus 5 darbo dienoms iki atitinkamos TŪM mokymų pradžios. Teikėjas turi išsiųsti dalyviams pakartotinius kvietimus į kiekvienus mokymus atskirai, likus ne daugiau kaip 2 (dviem) darbo dienoms iki konkrečios mokymų dienos, ir užtikrinti ryšio palaikymą su dalyviais. Vykstant nuotoliniams mokymams dalyviams (kai paslauga teikiama per kompiuterinę programinę įrangą) kvietime turi būti nurodoma užsiėmimo prisijungimo nuoroda. Nuotolinis užsiėmimas dalyviams turi vykti naudojantis visuotinai prieinama komandinio bendradarbiavimo programa (pvz., Teams, Google meets arba Zoom) arba specialia Tiekėjo naudojama platforma. Prisijungimo nuoroda dalyviams turi būti išsiųsta Tiekėjo ir likus ne mažiau kaip 15 min. iki užsiėmimo pradžios;
22. Tiekėjas turi fiksuoti mokymų dalyvių lankomumą (pagal Pirkėjo pateiktą formą) kiekvieną mokymų dieną, mokymų pradžioje dalyvių parašais. Vykstant nuotoliniams mokymams (kai paslauga teikiama per kompiuterinę programinę įrangą) – daromos momentinės ekrano kopijos (print screen) pradžioje ir pabaigoje, kuriose matyti prisijungimo pradžios ir pabaigos laikas (arba bendra trukmė), prisijungusio dalyvio vardas ir pavardė;
23. Pasibaigus mokymams (dalyviams) Tiekėjas turi atlikti mokymų vertinimo apklausą (grįžtamojo ryšio anketą) pagal su Pirkėju suderintą formą, pateikdamas dalyviams ją užpildyti.
24. Tiekėjas privalo patvirtinti pedagoginių darbuotojų (mokytojų) dalyvavimą muzikos terapijos taikymas įtraukiojo ugdymo kontekste mokytojams programoje – dalyviams, išklausiusiems (1 vieną mokymų ciklą) ne mažiau kaip 75 proc. mokymų trukmės, t. y. ne mažiau kaip 30 akad. val., išduoti kvalifikacijos tobulinimo skaitmeninius pažymėjimus.
25. Pažymėjimo turinys ir forma turi būti suderintas su Pirkėju, pažymėjime nurodoma, kokias mokymų temas dalyvis išklausė. Pažymėjimų dizainą parenka Tiekėjas;
Ant pažymėjimo rekomenduojama naudoti ES emblemą, 2021–2027 m. Europos Sąjungos fondų investicijų programos logotipą ir „Naujos kartos Lietuva“ logotipą (daugiau apie projektą  nurodyta ES-Investicijos-Brandbook nuorodoje https://2021.esinvesticijos.lt/2021-2026-m-planas-naujos-kartos-lietuva/apie-plana-naujos-kartos-lietuva );
Tiekėjas elektroninius pažymėjimus dalyviams turi išsiųsti elektroniniu paštu ne vėliau kaip per 5 (penkias) darbo dienas po mokymų baigimo. 
26. Tiekėjas pilnai suteikęs paslaugas dalyviams turi pateikti  Pirkėjui ataskaitą (-as) apie suteiktas paslaugas. Paskutinė ataskaita Pirkėjui turi būti pateikta ne vėliau kaip per 5 (penkias) darbo dienas po paskutinio užsiėmimo dienos. Ataskaitą (-as) turi sudaryti:
26.1 dalyvių sąrašai su dalyvių vardais, pavardėmis, parašais kiekvieną mokymų dieną ir jų suvestinė (vykstant kontaktiniams mokymams) (el. versija ir originalas);
26.2. dalyvių anketos, užpildytos pirmo kontaktinio užsiėmimo metu (originalai);
26.3. vykstant nuotoliniams mokymams (kai paslauga teikiama per kompiuterinę programinę įrangą) – daromos momentinės ekrano kopijos (print screen) pradžioje ir pabaigoje, kuriose matyti prisijungimo pradžios ir pabaigos laikas (arba bendra trukmė), prisijungusio dalyvio vardas ir pavardė (el. formatu);
26.4. dalyvių užpildytos apklausos anketos kartu su pranešimais dėl asmens duomenų tvarkymo, kurie buvo pateikti dalyviui, pildant dalyvių apklausos anketą, su dalyvių parašais ir jų suvestinė (kiekvienam projekto dalyviui pirmą jo dalyvavimo tiesioginėse projekto veiklose / poveiklėse dieną turi būti pateikta užpildyti dalyvio apklausos anketos forma) (el. formatu ir originalai);
26.5. dalyvių užpildytos mokymų vertinimo (grįžtamojo ryšio) anketos (el. formatu ir originalai);
26.6. mokymų grafikas (el. formatu);
26.7. mokymų darbotvarkė (kiekvieno užsiėmimo atskirai) (el. formatu);
26.8.mokymų programa (el. formatu);
26.9.  įrodymus, kad dalyviams buvo išsiųsti mokymų baigimo pažymėjimai (el. formatu).
27. Reikalavimai Mokymų dalyvių kavos pertraukai:
27.1. Kiekvienų kontaktinių mokymų metu, kurie trunka ilgiau nei 4 akad. val. Teikėjas privalo organizuoti ne mažiau kaip po 1 (vieną) kavos pertrauką. 
27.2. teikiamos maitinimo paslaugos turi atitikti Lietuvos higienos normą HN15:2021 „Maisto higiena“, patvirtintą Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675;
27.3. kavos pertraukos organizuojamos tame pačiame pastate, kur vyksta mokymai;
27.4. kiekvienai kavos pertraukai vienam dalyviui turi būti pateikta: 1 puodelis kavos ir / ar 1 puodelis arbatos, ne mažiau kaip 10 g grietinėlės ir / arba pienas, cukrus, citrinos griežinėliai. Kavos pertraukos metu kiekvienam dalyviui pateikiama saldžių / sūrių konditerijos gaminių (2–3 rūšys, ne mažiau kaip po 150 g 1 dalyviui);
27.5. kavos pertraukų laikas numatomas su Pirkėju suderintose mokymų darbotvarkėse. 

